पाएं अपने शहर की ताज़ा ख़बरें और फ्री ई-पेपरडाउनलोड करें
लाॅकडाउन को लेकर जरूरी सेवा को छोड़ अन्य वाहनों के परिचालन पर राेक लगी है। सरकार के निर्देश के आलोक में लाॅकडाउन के दौरान सार्वजनिक परिवहन, स्वास्थ्य सेवा से जुड़े वाहन, सरकारी वाहन, कर्मियों के निजी वाहन, ई-पास प्राप्त निजी वाहन तथा सभी प्रकार के मालवाहक वाहन को छोड़कर सभी प्रकार के वाहनों का परिचालन बंद रखने का निर्देश निर्गत किया गया है। इन वाहनों का परिचालन वैध पहचान-पत्र के आधार पर ही होगा। लेकिन ऐसे हालत में किसी विशेष कार्य के लिए निजी वाहनो का भी उपयोग किया जा सकेगा।
इसके लिए जिला प्रशासन द्वारा ई-पास निर्गत करने की ऑनलाइन व्यवस्था की गई है। जिसकी सेवा serviceonline.bihar.gov.in से प्राप्त की जा सकेगी। डीएम ने कहा कि इसके लिए जिला प्रशासन द्वारा अधिकारी प्राधिकृत किये गए है। बताया कि जिला के भीतर यात्रा के लिए सभी अनुमंडल पदाधिकारी अपने अनुमंडल क्षेत्र से पास निगत करेंगे। वहीं, बिहार राज्य के अंदर यात्रा के लिए अपर समाहर्ता सीतामढ़ी पास जारी करेंगे। वहीं अंतरराज्यीय यात्रा के लिए डीएम के अनुमाेदन पर ही अपर समाहर्ता सीतामढ़ी द्वारा पास जारी किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn